הנרי תומאס

הנרי ג'קסון תומאס, הַבֵּן (באנגלית: .Henry Jackson Thomas Jr; נולד ב-9 בספטמבר 1971) הוא שחקן קולנוע וטלוויזיה, מוזיקאי וסופר אמריקאי. תומאס התפרסם כשחקן ילד בשנת 1982, לאחר שנבחר על ידי הבמאי סטיבן ספילברג לגלם את דמותו של אליוט בסרט "אי.טי. - חבר מכוכב אחר", דמות שתומאס ממשיך להיות מזוהה איתה בחלוף השנים. בעשור השני של המאה ה-21, תומאס מוכר מתפקידיו בסרטי קולנוע וסרטי טלוויזיה שמבוססים בחלקם הגדול על ספריו של סטיבן קינג; וסדרות נטפליקס, רובן על-פי ספרי וסיפורי אימה קלאסיים, שמביים מייק פלנגאן, ובעיקר: "מי מתגורר בבית היל" (2018) ו"מי מתגורר באחוזת בליי" (2020). הנרי תומאס נולד בסן אנטוניו, טקסס, בן יחיד להנרי ג'קסון תומאס האב (1938–2017), מכונאי הידראוליקה, ולקארולין לי תומאס (1943–2007). הוא למד בבית הספר התיכון הציבורי "איסט סנטראל" ובמכללה הציבורית "בלין" בברנהם, טקסס (אנ'). כבר מילדות חלם תומאס להיות כוכב קולנוע, חלום שהתגשם עם היותו של "אי.טי" לשובר קופות. אולם בגיל 10 הוא התקשה להתמודד עם ההצלחה שהייתה עבורו כחרב פיפיות. לדברי תומאס, הוא נבהל מהתקהלויות של אנשים מבוגרים סביבו, חש כפריק בקרקס, נמנע מלצאת מהבית, והיה ילד מופנם. אחרי שחזר לסן אנטוניו להמשיך את לימודיו, תומאס הפך ל"ילד כאפות", קורבן לקנאתם של הילדים האחרים בבית הספר. בגיל 17 עבר תומאס לניו יורק במטרה להשיג עבודות מזדמנות כשחקן. תפקידו הראשון של תומאס בקולנוע היה בסרט "איש מחוספס" (אנ') (1981), עם סיסי ספייסק, אריק רוברטס וסם שפרד. על הופעתו בסרט זה היה תומאס מועמד בשנת 1982 לפרס האמן הצעיר (אנ') בקטגוריית השחקן הצעיר הטוב ביותר בסרט קולנוע, מטעם הקרן הלאומית האמריקאית לאמנים צעירים (אנ'). כאשר במאי "איש מחוספס", ג'ק פיסק (אנ'), שמע שמנהלי הליהוק של "אי.טי.", מייק פנטון ומארסי לירוף, מתקשים למצוא ילד לתפקיד אליוט, אחרי שילד שנבחר בתחילה כשל במבחנים, הוא המליץ להם על תומאס בן ה-9, שהוטס מסן אנטוניו ללוס אנג'לס. במבחן הבד הוא התבקש לאלתר דמות ילד שנציג נאס"א רוצה לקחת ממנו חוצן שהוא מסתיר בארון. במהלך הדיאלוג עם פנטון שגילם את איש נאס"א, פרץ תומאס בבכי שריגש את הנוכחים והביא אותם לדמעות. הבמאי סטיבן ספילברג התרשם מהילד שנהג כשחקן בוגר ושיטתי, השולט במעשיו ותחושותיו, ומיד בתום המבחן אמר לתומאס ללא שהיות: "אוקיי, ילד, קיבלת את התפקיד". על מנת להביא את עצמו לדמעות, תומאס חשב על כלב הצ'יוואווה שלו, שנהרג לעיניו באכזריות על ידי הכלב של השכנים. על תפקידו בסרט זה זכה תומאס בפרס האמן הצעיר ובפרסים נוספים. על אף הצלחתו בתפקיד אליוט, הקריירה של תומאס כנער מתבגר בשנות ה-80 של המאה ה-20, קרטעה. הוא קיבל תפקידים בפרויקטים זניחים יחסית ושיחק בארבעה סרטי קולנוע בלבד. הקושי להשיג תפקידים משמעותיים נבע מתופעת הטייפקאסטינג שממנה סבל, מכיוון שמפיקים התקשו לראות בו דמות שונה מאשר "אליוט" מ"אי.טי.". קפיצת הדרך הגיעה בשנת 1990, כאשר תומאס בן ה-19 קיבל תפקיד ראשי בסרט הטלוויזיה "פסיכו 4: ההתחלה" (פריקוול ל"פסיכו" של אלפרד היצ'קוק משנת 1960) בו גילם את דמותו הצעירה של נורמן בייטס (אנ'). תפקידו המשמעותי הראשון של תומאס בחייו הבוגרים היה ב"רוחות של תשוקה" (1994), לצידם של בראד פיט, אנתוני הופקינס ואיידן קווין. הסרט זכה בפרס אוסקר לצילום הטוב ביותר, והיה מועמד לשני פרסי אוסקר נוספים. תפקידיו הבולטים של תומאס בשנות ה-90 היו בסרט "להתגרות במוות" (1997), ובמיני-סדרה "מובי דיק" (1998). בשנת 2000 שיחק תומאס בסרט "כל הסוסים היפים" שביים בילי בוב ת'ורנטון, ובו גילם את לייסי רולינס, חברו הטוב של הפרוטגוניסט ג'ון גריידי קול (מאט דיימון). בשנת 2002 הוא השתתף ב"כנופיות ניו יורק", סרט פשע היסטורי שביים מרטין סקורסזה והיה מועמד לפרס אוסקר בעשר קטגוריות. לאחר מכן הופיע תומאס במספר סרטים דלי תקציב, בהם המותחן הקומי השחור "11:14" (2003) עם אנסמבל של שחקנים, בהם פטריק סווייזי, ברברה הרשי, הילרי סוונק, בן פוסטר, ועוד. את העשור הראשון של המאה ה-21 בקולנוע, סיים תומאס עם תפקיד משנה בדרמת המלחמה הרומנטית "ג'ון היקר", לצידם של צ'נינג טייטום ואמנדה סייפריד. כבר ב-2006 שיחק תומאס בעיבודים לטלוויזיה ליצירות אימה של סטיבן קינג, אך השלב המשמעותי הבא בקריירה שלו התחיל בשנת 2016 בשיתוף הפעולה הראשון בינו לבין הבמאי מייק פלנגאן, עת גילם את הכומר טום הוגאן בסרט "סיאנס: מקור הרשע" (פריקוול ל"סיאנס" משנת 2014). השניים עבדו יחד בסרט "המשחקים של ג'רלד" (2017), ושיתוף הפעולה שלהם עלה מדרגה ב-2018, כאשר תומאס גילם את יו קריין הצעיר בסדרת נטפליקס, "מי מתגורר בבית היל", ולאחר מכן שיחק בשנת 2019 ב"דוקטור סליפ" (המשכון ל"הניצוץ" מ-1980), תפקיד קטן אך משמעותי של רוחו של ג'ק טורנס כמוזג בבר. ב-2020 השתתף תומאס בצוות השחקנים הקבוע של הסדרה "מי מתגורר באחוזת בליי", בדמותו המופרעת של הנרי וינגרייב. כמו כן, תומאס משתתף בסרט "לוכד החלומות" שביים ג'ייקוב ג'ונסטון על-פי ספר של סטיבן קינג, וצפוי לצאת בהזרמת מדיה ב-21 במרץ 2021. בנוסף על כל אלה, תומאס שיחק בסרט "נערה בבונקר" (2018) המבוסס על הספור האמיתי של חטיפת אליזבת שוף, ובו הוא גילם את החוטף, וינסון פיליו. בנובמבר 2019 שיחזר תומאס את דמותו של אליוט בסרטון פרסומת בן ארבע דקות, שהפיקה חברת "קומקאסט" עבור חברת התקשורת "אקספיניטי" (אנ'). בסרטון זה, שהוא מעין המשכון ל"אי.טי.", מתאחד אליוט, כעת אדם בוגר בעל משפחה, עם אי.טי. המגיע לביקור בכדור הארץ, 37 שנים אחרי פגישתם הראשונה. בסרטון משוחזרות סצנות מהסרט משנת 1982, כולל התמונה האייקונית שבה מרחפים אליוט ואי.טי. על אופניים, על רקע הירח. בשנת 2021 הוא שב לשתף פעולה עם מייק פלנגאן, כאשר השתתף בצוות שחקני סדרת האימה "טקס חצות" (נטפליקס), יצירתו של פלנגאן הנרי תומאס מייחס את חיבתו לסוגת האימה, לסרטיו של אלפרד היצ'קוק אותם ראה כילד בחברת אימו, שהעריצה את היצ'קוק. הנרי תומאס מנגן בגיטרה, שר, כותב ומלחין פזמונים. במחצית השנייה של שנות ה-90 הוא היה חבר בלהקת פולק רוק בסן אנטוניו, בשם "דה בלו הילר'ז" (The Blue Heelers. "בלו הילר" הוא כינוי לכלב הבקר האוסטרלי). הלהקה הוציאה אלבום אינדי אחד והתפרקה בשנת 1998, אחרי שתומאס עבר ללוס אנג'לס, שם הקים וממשיך להוביל את להקת "פארספיקר" (Farspeaker), השואבת השראה מיוצרים כטום וייטס, וילי נלסון, דייוויד בואי וג'ון לי הוקר. הלהקה הוציאה אלבום בכורה בשנת 2018. תומאס הביא לביטוי את כישוריו המוזיקליים בסרטים שבהם השתתף: השיר "Truckstop Coffee" של "דה בלו הילר'ז", נכלל בפסקול הסרט "ניאגרה, ניאגרה" (1997). בשנת 2003 הוא כתב ארבעה פזמונים, יחד עם הזמר-יוצר האנגלי ניקי סאדן (אנ'), לפסקול הסרט "האני בייבי" שביים הבמאי הפיני מיקה קאוריסמאקי (אנ'), ובו גילם תומאס דמות בדיונית של הזמר-יוצר טום בראקט, וביצע את הפזמונים בעצמו. לאחר מכן עבדו תומאס וסאדן על אלבום משותף, אך שיתוף הפעולה נקטע עם מותו של סאדן ב-2006. בשנת 2011 הוא גילם את הזמר האנק ויליאמס בסרט הביוגרפי "הנסיעה האחרונה". ב-1 באפריל 2019 יצא לאור ספר ביכורים מאת הנרי תומאס. זהו ספר בשם "The Window and the Mirror" (בעברית: "החלון והַמַּרְאָה"), הראשון בסדרת ספרי פנטזיה על אודות מלחמת גובלינים המתרחשת בממלכת "אוֹסְטֵרְיָה" הבדיונית. תומאס מתאר את סדרת סיפורי מלחמות הגובלינים כ"משחקי הכס פוגש את שר הטבעות". לדבריו, העלילה בעלת נימה רוחנית-סביבתית, ובה מנסים הפרוטגוניסטים להציל את העולם. לשאלה מה דחף אותו לעסוק בכתיבה, סיפר תומאס שכשחקן יש לו פרקי זמן פנויים, והוא רצה לעשות פעילות יצירתית בעיתות הפנאי שלו. הנרי תומאס נשוי בשלישית ומתגורר משנת 2014 בווילסונוויל (אנ'), אורגון. ב-20 במאי 2002 הוא התחתן עם השחקנית קלי היל, והם התגרשו כעבור שנתיים, ב-2 במאי 2002. ב-10 במאי 2004 נשא תומאס לאישה את השחקנית הגרמנייה מארי צילקה (אנ'), ומנישואים אלה נולדה הבת הייזל. הם התגרשו בשנת 2007, אחרי שצילקה ניהלה קשר רומנטי ממושך עם השחקן הגרמני כריסטוף מאריה הרבסט (גר'). משנת 2009 נשוי תומאס לאנאלי פרי, והם הורים לבת, אוולין, ולהנרי תומאס הַבֵּן. תומאס הוא חובב ספרות פנטזיה, ובעיקר את יצירותיהם של ג'.ר.ר. טולקין ורוברט ג'ורדן, ומילדות הוא משחק ב"מבוכים ודרקונים". ב-21 באוקטובר 2019 נעצר תומאס בידי משטרת העיר טואלטין (אנ') באורגון, בחשד של נהיגה בשכרות. זאת, אחרי שעוברי אורח ראו את מכוניתו עומדת ללא תנועה בנתיב הנסיעה. השוטרים מצאו את תומאס יושב מעורפל הכרה, וברשותו בקבוק ריק של תמיסת מריחואנה. הוא סירב לבדיקת פיכחות, בדרך לתחנת המשטרה איים על שוטרת שיביא לפיטוריה, ונחשד שמהל במים את דגימת השתן. אחרי שתומאס סירב לענות על כתב האישום, הוא חויב בתוכנית גמילה במשך שנה אחת, וכן חויב להתקין במכונית מכשיר לבדיקת נשימה, המשבית את המתנע בעת הצורך. ב-8 בינואר 2021 נפוצו שמועות כוזבות בדבר מותו של תומאס, עם הופעת דף פייסבוק בשם "נוח בשלום הנרי תומאס" (R.I.P. Henry Thomas), שפרסם הודעת אבל. השמועות הופרכו מאחר שאף לא אחת מרשתות התקשורת האמריקאיות פרסמה ידיעה דומה, וככל הנראה, השמועה הייתה חלק מסדרת הודעות כוזבות שהתפרסמו בחודשים שקדמו לה על מותם כביכול של ידוענים. הנצחה בהיכל התהילה של הקולנוע בטקסס (2013)(אנ'). מקום 24 ברשימת "100 הילדים הכוכבים הגדולים ביותר" לשנת 2005 של ערוץ VH1‎ מקום רביעי ברשימת "50 הכוכבים-ילדים החמודים ביותר" לשנת 2005 של ערוץ E! (אחרי מרי קייט ואשלי אולסן, מקולי קאלקין וג'ונתן ליפניקי) מדיה וקבצים בנושא הנרי תומאס בוויקישיתוף הנרי תומאס, במסד הנתונים הקולנועיים IMDb (באנגלית) הנרי תומאס, באתר AllMovie (באנגלית) הנרי תומאס, באתר Rotten Tomatoes (באנגלית) הנרי תומאס, באתר Metacritic (באנגלית) הנרי תומאס, במסד הנתונים הקולנועיים KinoPoisk (ברוסית) הנרי תומאס, באתר MusicBrainz (באנגלית) הנרי תומאס, באתר Discogs (באנגלית) מבחן הבד של הנרי תומאס לקבלת התפקיד בסרט "אי.טי. – חבר מכוכב אחר", סרטון בערוץ "UniversalPicsSweden", באתר יוטיוב "Hollywood Press-Land", סרטון באתר יוטיוב: דרו בארימור והנרי תומאס, כוכבי "אי.טי.", בטקס הענקת פרסי גלובוס הזהב 1983, קוראים סיפור היתולי על בחירת הזוכים בפרס. בוגן, אמיר, אי.טי לא בא, אי.טי גם לא מטלפן, באתר ynet, 3 באוגוסט 2011 Cortney, Kevin (April 14, 2012). Then & now Henry Thomas, actor. The Irish Times Henry Jackson "Butch" Thomas. Legacy.com. Retrieved January 6, 2021 Thomas, Bri (October 16, 2020). 10 Things To Know About Bly Manor's Henry Thomas. Screen Rant Carolyn L. Thomas, San Antonio, Texas. Legacy.com. Retrieved January 6, 2021 Henry Thomas Education. Super Stars Bio. Retrieved January 18, 2021 Begg, Charlotte (November 30, 2019). 37 years ago, Henry Thomas played Elliott in E.T. This is what his life looks like now.. Mamamia O'Brien, Deirdre (January 11, 2013). "E.T. sent my world crazy": Boy actor Henry Thomas from E.T. on how hit film changed his life. Daily Mirror Keogh, Joey (October 13, 2020). The Untold Truth Of Henry Thomas. The List Raggedy Man (1981). AFI Catalog of Feature Films Henry Thomas Awards. IMDb. Retrieved January 19, 2021 Royal, Susan (2000). steven Spielberg on His Adventures on Earth. In: Lester D. Friedman & Brent Notbohm (Editors), "Steven Spielberg Interviews". University Press of Mississippi. p. 89. ISBN 1-57806-112-1 Lindeque, Brent (October 23, 2020). Okay kid you got the job! Henry Thomas auditioning for E.T. is still the most incredible video!. Good Things Guy Pierce, Tony (November 3, 2014). How Steven Spielberg chose Henry Thomas to play Elliott in E.T.. Oscars Perry, Tod (october 15, 2020). 'Kid, you got the job': Henry Thomas' 'E.T' screen test is still awesome for an actor of any age. Upworthy https://www.thebreeze.co.nz/home/must-see/2022/11/how-nine-year-old-henry-thomas-got-the-role-in-et-instantly-after-his-audition.html How nine year old Henry Thomas got the role in ET instantly after his audition]. The Breezer, November 1, 2022. Retrieved January 22, 2023 Hough, Q.V. (December 6, 2020). What Henry Thomas Has Done Since Playing Elliot In E.T.. Screen Rant Kreps, Daniel (July 11, 2020). See ‘E.T.’ Star Henry Thomas Lament Typecasting in ‘Showbiz Kids’ Clip. Rolling Stone Legends of the Fall Wins Cinematography: 1995 Oscars, סרטון בערוץ "Oscars", באתר יוטיוב Legends of the Fall (1994) Awards. IMDb. Retrieved January 17, 2021 Henry Thomas in “All the Pretty Horses”. Rolling Stone, June 20, 2001 Gangs of New York (2002) Awards. IMDb. Retrieved January 17, 2021 Wax, Alyse (September 3, 2019). Netflix's The Haunting of Hill House adds Henry Thomas, Elizabeth Reaser, and Kate Siegel. SyFy Wire Power, Shannon (October 21, 2020). The Haunting of Bly Manor viewers stunned to discover Uncle Henry is E.T. child star Elliot. The Sun Dreamcatcher (2021) Release Info. IMDb. Retrieved January 18, 2021 Minutaglio, Rose (May 7, 2018). The True Story Behind Girl in the Bunker, the Lifetime Movie About Elizabeth Shoaf's Kidnapping. Country Living Mizoguchi, Karen (November 28, 2019). Reunited! E.T. Returns to Earth 37 Years Later to See Henry Thomas' Elliott in New Ad. People O'brien, Kyle (November 28, 2019). ET returns to Earth for a nostalgia trip in Xfinity ‘Holiday Reunion’. The Drum A Holiday Reunion – Xfinity 2019, סרטון בערוץ "Xfinity", באתר יוטיוב, 28 בנובמבר 2019 The Making Of “A Holiday Reunion”, סרטון בערוץ "Xfinity", באתר יוטיוב, 6 בדצמבר 2019 Sneider, Jeff (August 9, 2021). First 'Midnight Mass' Trailer Reveals Spooky New Netflix Thriller Series From 'Hill House' Creator Mike Flanagan. Collider. Retrieved August 10, 2021 Baxter, Joseph (August 17, 2020). Mike Flanagan Netflix Series Midnight Mass Starts Production. Den of Geek Burt, Caitlin.Henry Thomas Interview. Geektainment. Retrieved January 8, 2021 More Info About Henry Thomas. Eventful. Retrieved January 9, 2021 Booth, Max III (April 25, 2019). Phoning Home: After a Successful Netflix Series, San Antonio-born Actor Henry Thomas Branches Out Into Fantasy Fiction. San Antonio Current Truckstop Coffee - The Blue Heelers - Niagara Niagara, סרטון באתר יוטיוב Felperin, Leslie (July 9, 2004). Honey Baby Review. Variety Henry Thomas Talks The Last Ride. MovieWeb, June 18, 2013 The Window and the Mirror ,Henry Thomas. Publishers weekly. August 2, 2019 Henry Thomas discusses and signs The Window and The Mirror: Book One: Oesteria and the War of Goblinkind. Vroman's Bookstore. Retrieved January 8, 2021 Guzman, René (March 2, 2021). ‘E.T.’ star Henry Thomas talks about his debut fantasy novel, love of Dungeons & Dragons. Houston Chronicle Kelly Hill Actress. IMDb. Retrieved January 7, 2021 Henry Thomas Wife, Kids, Net Worth. Celeb Articles. November 12, 2019 Henry Thomas’ Wife Annalee Fery. Daily Entertainment News. retrieved January 7, 2021 הילד מאי.טי נעצר בגין נהיגה בשכרות. כך הוא נראה היום, באתר וואלה, 23 באוקטובר 2019 השחקן הנרי תומאס נעצר, סרטון בערוץ "CBS Miami", באתר יוטיוב, 23 באוקטובר 2019 Dixon kavanaugh, shane (december 6, 2019). ‘E.T.’ star Henry Thomas fudged sobriety tests, threatened officer after found passed out in traffic, records show. Oregonlive Cowley, Jared (October 22, 2019). Henry Thomas, former child star of 'E.T. the Extra Terrestrial,' pleads 'no contest' after DUII arrest. KGW8 ‘E.T.’ and 'Haunting of Hill House' star Henry Thomas arrested for DUI in Oregon. USA Today, October 22, 2019 Simpson, Jessica (January 10, 2021). Henry Thomas death hoax spreads on Facebook. Media Mass עירית לינור, הפיתויים האסורים של ואלמונט, חדשות, 7 באוקטובר 1991 Honey Baby (2004) IMDb. Retrieved Januay 9, 2021 Dreamcatcher (2020). IMDb. Retrieved january 6, 2021 Sam & Kate. IMDb. Retrieved June 3, 2022 Crawlspace? IMDb. Retrieved July 5, 2023 Riptide. IMDb. Retrieved January 7, 2021 Barely Afloat. IMDb. Retrieved January 6, 2021 Online Film & Television association Official Website. Retrieved January 19, 2021 O'Connell, Joe (March 8, 2013). Henry Thomas inducted into Texas Film Hall of Fame. MySA 2013 Texas Film Award Honoree: Henry Thomas, סרטון בערוץ "אגודת הקולנוע באוסטין", באתר יוטיוב VH1'S 100 Greatest Kid Stars (June 13-17). Sitcom Online. Retrieved January 19, 2021 E! Countdowns 50 Cutest Child Stars on 11/27/05. Sitcom Online. Retrieved January 19, 2021